Extreu les principals categories d'aquest text:
Maria Lluïsa Algarra i Coma (Barcelona, 23 de gener de 1916 – Mèxic, 29 de setembre de 1957) filla de Josep Algarra Conca i Montserrat Coma Domingo, fou una advocada –primera jutgessa espanyola–, periodista i autora de teatre catalana en català i castellà. Va estudiar dret a la Universitat de Barcelona republicana, i quan tenia tot just vint anys va escriure una obra de teatre en català, Judit (1935), premiada al Concurs Teatral Universitari de l'Autònoma, i estrenada el 16 octubre de 1936 per la Companyia d'Enric Borràs i Oriol al Teatre Poliorama de Barcelona. Va ser nomenada jutgessa de primera instància i d'instrucció a Granollers el 2 de desembre de 1936, la primera jutgessa de Catalunya i de tot l'Estat espanyol, pel llavors Conseller de Justícia de la Generalitat, Andreu Nin (Partit Obrer d'Unificació Marxista). Tanmateix, dos mesos més tard va caure en desgràcia davant del PSUC i fou degradada a auxiliar de jutjat. Aleshores actuà com a defensora d'ofici d'acusats feixistes. Va participar activament en el Primer Congrés Nacional de la Dona, celebrat a Barcelona el 1937, en el qual va presentar l'informe Les reivindicacions conquerides per la dona en la lluita antifeixista. També va publicar articles sobre temes jurídics i de temàtica femenina a La Rambla, Última Hora, Companya i Catalans, on publica una entrevista a l'aleshores diputada Margarita Nelken. A la fi de la guerra civil espanyola es va exiliar a França. Durant la Segona Guerra Mundial col·laborà amb la resistència francesa. Fou empresonada un temps al camp de concentració de Vernet fins que aconseguí marxar a Mèxic el 1939, on es va naturalitzar i es va casar amb el pintor José Reyes Meza. A Mèxic va treballar com a traductora fins que va assolir èxit com a autora de teatre, les seves obres foren estrenades per José de Jesús Aceves i fins i tot va escriure alguns guions per a cinema. El 1954 va obtenir el Premio Juan Ruiz de Alarcón per Los años de prueba.
Maria Lluïsa Algarra i Coma : artista_o_autor, Barcelona : Entitat_Geopolítica, Mèxic : Entitat_Geopolítica, Josep Algarra Conca : persona, Montserrat Coma Domingo : persona, Universitat de Barcelona : educació, Judit : cultura, Enric Borràs i Oriol : actor_o_director, Granollers : Entitat_Geopolítica, Catalunya : Entitat_Geopolítica, Generalitat : govern, Andreu Nin : polític, PSUC : partit_polític, Primer Congrés Nacional de la Dona : esdeveniment, La Rambla : mitjans_massius, Margarita Nelken : polític, França : Entitat_Geopolítica, Segona Guerra Mundial : conflicte, Vernet : Entitat_Geopolítica, José Reyes Meza : artista_o_autor, José de Jesús Aceves : persona, Los años de prueba : obra_escrita, Autònoma : educació, Teatre Poliorama : organització, Estat espanyol : Entitat_Geopolítica, Justícia : govern, Partit Obrer d'Unificació Marxista : partit_polític, Última Hora : mitjans_massius, Companya : mitjans_massius, Catalans : mitjans_massius